
RAPORT 

asupra proiectului de Lege pentru ratificarea Protocolului Adiţional între Guvernul României şi Guvernul Republicii Populare Democrate Coreene, semnat la Bucureşti, la 21 octombrie 2008, la Acordul între Guvernul României şi Guvernul Republicii Populare Democrate Coreene privind promovarea şi protejarea reciprocă a investiţiilor, semnat la Bucureşti, la 23 ianuarie 1998
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului Adiţional între Guvernul României şi Guvernul Republicii Populare Democrate Coreene, semnat la Bucureşti, la 21 octombrie 2008, la Acordul între Guvernul României şi Guvernul Republicii Populare Democrate Coreene privind promovarea şi protejarea reciprocă a investiţiilor, semnat la Bucureşti, la 23 ianuarie 1998, trimis cu adresa nr. PL-x 219 din 6 aprilie 2009, înregistrată sub  nr. 21/137 din 7 aprilie 2009.
Conform prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr.245 din  26 martie 2009.
Comisia pentru politică externă, conform avizului nr. PL-x 219 din            8 aprilie 2009, a avizat favorabil proiectul de lege, în forma prezentată.
Iniţiativa legislativă supusă dezbaterii are ca obiect de reglementare ratificarea Protocolului Adiţional între Guvernul României şi Guvernul Republicii Populare Democrate Coreene, semnat la Bucureşti, la 21 octombrie 2008, la Acordul între Guvernul României şi Guvernul Republicii Populare Democrate Coreene privind promovarea şi protejarea reciprocă a investiţiilor, semnat la Bucureşti la 23 ianuarie 1998. Încheierea prezentului Protocol Adiţional este necesară întrucât asigură aplicarea art.307 al Tratatului instituind Comunitatea Europeană, care prevede obligaţia statelor membre de a adopta măsurile necesare pentru eliminarea incompatibilităţilor între tratatele la care acestea sunt părţi şi dreptul comunitar. Protocolul este supus procedurilor legale cerute de legislaţiile respective ale Părţilor (art.4) şi urmează să intre în vigoare la data primirii ultimei notificări prin care se comunică îndeplinirea procedurilor legale interne necesare în acest scop (art.5).
Protocolul adiţional fiind un tratat internaţional bilateral semnat la nivel guvernamental, prin care se aduc modificări la Acordul privind promovarea şi protejarea reciprocă a investiţiilor, care a fost ratificat prin Legea nr.12/2001, potrivit art. 19 alin.(1) lit. h) din Legea nr.590/2003 privind tratatele, este supus Parlamentului spre ratificare prin lege. 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 28 aprilie 2009. 

La dezbaterea acestei iniţiative legislative, din totalul de 24 de membri ai Comisiei pentru politică economică, reformă şi privatizare, la şedinţă au fost prezenţi 23 deputaţi.
     În urma examinării proiectului de lege şi a punctelor de vedere exprimate de către membrii Comisiei, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului Adiţional între Guvernul României şi Guvernul Republicii Populare Democrate Coreene, semnat la Bucureşti, la 21 octombrie 2008, la Acordul între Guvernul României şi Guvernul Republicii Populare Democrate Coreene privind promovarea şi protejarea reciprocă a investiţiilor, semnat la Bucureşti, la    23 ianuarie 1998, în forma prezentată de iniţiator.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      
                PRESEDINTE                                                SECRETAR                                                                                                                                                                                                                        

               Mihai TUDOSE                                        Cătălin CHERECHEŞ
Consilieri parlamentari

Graziella Segărceanu     
Anca Chiser                                                                                                                                                                                                                

Vă înaintăm, alăturat, RAPORTUL asupra proiectului de Lege pentru ratificarea Protocolului Adiţional între Guvernul României şi Guvernul Republicii Populare Democrate Coreene, semnat la Bucureşti, la 21 octombrie 2008, la Acordul între Guvernul României şi Guvernul Republicii Populare Democrate Coreene privind promovarea şi protejarea reciprocă a investiţiilor, semnat la Bucureşti, la 23 ianuarie 1998, trimis, spre dezbatere în fond, cu adresa nr. PL-x 219 din 6 aprilie 2009, înregistrată sub  nr. 21/137 din 7 aprilie 2009, Camera Deputaţilor fiind prima Cameră sesizată.
În raport cu obiectul şi conţinutul său, proiectul de lege face parte din categoria legilor ordinare.

